রাজধানীর বিভিন্ন রুটে চলাচলকারী  লোকাল বাস নামে পরিচিত বাসগুলো যেখানে সেখানে যাত্রী ওঠানামা করে। যেমন-গাবতলী থেকে ছেড়ে আসা ৭ নাম্বার রুটের বাসগুলো টেকনিক্যাল, দারুসসালাম, কল্যাণপুর, শ্যামলী, শিশুমেলা, কলেজগেট, আসাদগেট হয়ে প্রত্যেকটি স্টপেজেই যাত্রী ওঠানামা করে। আবার ৩ নাম্বার রুটের বাস ফার্মগেট, কাওরানবাজার, বাংলামটর, শাহবাগের মতো প্রত্যেকটি স্টপেজেই যাত্রী ওঠানামা করায়। এসব বাসে কল্যাণপুর থেকে শ্যামলী বা ফার্মগেট থেকে কাওরানবাজার যেতে ভাড়া দিতে হতো ২ টাকা। এখন পুনর্নির্ধারণের পর গুণতে হবে ৫ টাকা। অর্থাত্ আধা বা এক কিলোমিটার রাস্তা যেতেও  যাত্রীদের ৫ টাকা ভাড়া গুণতে হবে। কারণ, মিনিবাসগুলোর সর্বনিম্ন ভাড়া নির্ধারণ করা হয়েছে ৫ টাকা।